text: Klar-parat-juleræs! 
  12 november 2015 kl. 16.45
  Snart går starten på Santa Run - et løb for julemænd i alle aldre og størrelser i Tønder
  De gjorde det for første gang sidste år. Nu gentages succes'en med Santa Run. Starten i år på en af Tønders nyeste juletraditioner går lørdag den 14. november på Skibbroen. Her vil områdets "julemands-aspiranter" samles for at dyste om at blive byens hurtigste julemand. Her her kommer de også i mål - hvis de kan.
  - Til Santa Run får alle deltagere udleveret et julemandskostume sammen med deres løbenummer. Det er altid skægt at se julemænd i alle aldre og størrelser løbe afsted, når startskuddet lyder. Løbet har ruter på enten tre, fem eller ti kilometer, så alle kan være med, siger Dorit Hansen fra Tønder Handelsstandsforening til TV SYD.
  